CELEX: 62011CN0246
Language: fi
Date: 2011-05-23 00:00:00
Title: Asia C-246/11 P: Valitus, jonka Portugalin tasavalta on tehnyt 23.5.2011 unionin yleisen tuomioistuimen (kahdeksas jaosto) asiassa T-387/07, Portugali v. komissio, 3.3.2011 antamasta tuomiosta

23.7.2011   
            
            
               FI
            
            
               Euroopan unionin virallinen lehti
            
            
               C 219/11
            
         Valitus, jonka Portugalin tasavalta on tehnyt 23.5.2011 unionin yleisen tuomioistuimen (kahdeksas jaosto) asiassa T-387/07, Portugali v. komissio, 3.3.2011 antamasta tuomiosta
   (Asia C-246/11 P)
   2011/C 219/14
   Oikeudenkäyntikieli: portugali
   
      Asianosaiset
   
   
      Valittaja: Portugalin tasavalta (asiamiehet: L. Inez Fernandes, S. Rodrigues ja A. Gattini)
   
      Muu osapuoli: Euroopan komissio
   
      Vaatimukset
   
   
               —
            
            
               Euroopan unionin yleisen tuomioistuimen asiassa T-387/07 antama tuomio on kumottava ja sen seurauksena
               
                           —
                        
                        
                           asia on palauttava Euroopan unionin yleisen tuomioistuimen käsiteltäväksi, jotta se arvioi 1.7.2007 tehdyn komission päätöksen K(2007) 3772 (1) 1 artiklan kumoamista koskevan vaatimuksen Euroopan unionin toiminnasta tehdyn sopimuksen 263 artiklan perusteella kannekirjelmän perustelujen valossa
                        
                     
                           —
                        
                        
                           komissio on velvoitettava korvaamaan oikeudenkäyntikulut ja muutoksenhausta aiheutuvat oikeudenkäyntikulut
                        
                     
         
               —
            
            
               toissijaisesti Euroopan unionin yleisen tuomioistuimen asiassa T-387/07 antama tuomio on kumottava Euroopan unionin tuomioistuimen perussäännön 61 artiklan ja Euroopan unionin tuomioistuimen työjärjestyksen 113 artiklan perusteella ja asia on ratkaistava lopullisesti hyväksymällä Portugalin tasavallan ensimmäisessä oikeusasteessa esittämät vaatimukset ja siten
               
                           —
                        
                        
                           päätöksen K(2007) 3772 1 artikla on kumottava Euroopan unionin toiminnasta tehdyn sopimuksen 263 artiklan perusteella kannekirjelmässä esitettyjen perustelujen mukaisesti
                        
                     
                           —
                        
                        
                           komissio on velvoitettava korvaamaan oikeudenkäyntikulut ja muutoksenhausta aiheutuvat oikeudenkäyntikulut.
                        
                     
         
      Oikeudelliset perusteet ja pääasialliset perustelut
   
   Päätös K(2007) 3772, jonka perustelut ovat ristiriidassa laillisuusperiaatteen, suhteellisuusperiaatteen, luottamuksensuojan periaatteen ja oikeusvarmuuden periaatteen kanssa, ottaen huomioon, että SGAIA-päätös on pantu täytäntöön sitä varten voimassa olevassa, erityisesti Euroopan komission ja Caixa Geral de Depósitosin (CGD) välillä tehdyssä sopimuksessa vahvistettujen oikeudellisten puitteiden mukaisesti, koskee Portugalin tasavaltaa suoraan.
   Tämän vuoksi se on tehnyt nyt esillä olevan valituksen unionin oikeuden rikkomisen perusteella seuraavista syistä:
   
               I
            
            
               Puuttuvat tai paikkansa pitämättömät perustelut.
            
         
               II
            
            
               Maksujen sääntöjenmukainen suorittaminen ja asetuksen (EY) N:o 4253/88 (2) 21 artiklan 1 kohdan ja perustamissopimuksen rikkominen.
            
         
      (1)  31.7.2007 tehty komission päätös K(2007) 3772, jolla on alennettu Euroopan aluekehitysrahaston (EAKR) tukea, joka koskee 28.7.1995 tehdyllä komission päätöksellä K(95) 1769 Portugalin paikallisia investointeja varten myönnettyä yleiskattavaa tukea.
   
      (2)  Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19.12.1988 annettu neuvoston asetus (ETY) N:o 4253/88 (EYVL L 374, s. 1).